प्रज्ञान रोवर
प्रज्ञान चंद्रमा पर जाके खोजबीन करे खातिर भारत के इसरो द्वारा भेजल चंद्रयान-2 के रोवर रहल आ वर्तमान में चंद्रयान-3 मिशन खातिर रोवर बाटे।चंद्रयान-2 आ चंद्रयान-3, दुनो भारतीय अंतरिक्ष अनुसंधान संगठन (इसरो-ISRO) द्वारा बिकसित चंद्र मिशन बाड़ें जेह में चंद्रयान-2 22 जुलाई 2019 के लॉन्च कइल गइल रहे बाकी एह में शामिल प्रज्ञान रोवर लैंडर विक्रम के साथे तब नष्ट हो गइल जब ई 6 सितंबर 2019 के चंद्रमा पर क्रैश-लैंड कइलस आ एकरा के कबो तैनाती के मौका ना मिलल। चंद्रयान-3 के लॉन्च 14 जुलाई 2023 के, दुपहरिया 2:35 बजे IST पर भइल आ 23 अगस्त 2023 के चंद्रमा पर उतरल। एह में शामिल रोवर के ए बेरी सफलता से काम करे के उमेद बाटे।

परिचय 
चंद्रयान-2 खातिर डिजाइन कइल गइल एह रोवर के द्रब्यमान लगभग  रहल आ एकरा के सौर ऊर्जा से चले खातिर बनावल गइल रहे। रोवर के 6 चक्का पर चंद्रमा के सतह पर 500 मीटर के दूरी ले 1 सेमी प्रति सेकंड के चाल से चले के रहे, ऑन-साइट एनालिसिस करे के रहे आ डेटा के विक्रम लैंडर में भेजे के रहे, जवन एकरा के धरती पर मौजूद इस्टेशन पर रिले करे वाला रहे। नेविगेशन खातिर रोवर में नीचे बतावल चीज लगावल गइल रहे:
 स्टीरियोस्कोपिक कैमरा आधारित थ्री-डी विजन: रोवर के साम्हने दू गो 1 मेगापिक्सेल, मोनोक्रोमैटिक NAVCAM सभ के ग्राउंड कंट्रोल टीम के आसपास के इलाका के 3D व्यू उपलब्ध करावे खातिर, आ इलाका के डिजिटल एलिवेशन मॉडल पैदा क के रास्ता-प्लानिंग में मदद करे खातिर लगावल गइल रहल। आईआईटी कानपुर रोवर खातिर प्रकाश आधारित नक्शा जनरेशन आ मोशन प्लानिंग खातिर सबसिस्टम के विकास में योगदान दिहले रहल।
 कंट्रोल आ मोटर डायनामिक्स: रोवर डिजाइन में रॉकर-बोगी सस्पेंशन सिस्टम आ छह गो चक्का रहल, सगरी चक्का सभ स्वतंत्र ब्रशलेस डीसी इलेक्ट्रिक मोटर से चलावल जाए वाला रहलें। स्टीयरिंग पहिया सभ के डिफरेंसियल स्पीड भा स्किड स्टीयरिंग से पूरा हो सके वाला रहल।

प्रज्ञान रोवर के कुल ऑपरेटिंग टाइम एक चंद्रमा के दिन (भा पृथ्वी के लगभग 14 दिन) के रहल, काहें से कि एकर इलेक्ट्रॉनिक्स के डिजाइन ठंढा चंद्रमा के रात के सहन करे खातिर ना बनावल गइल रहे। एकरे बिजली प्रणाली में सौर ऊर्जा से चले वाला स्लीप/अवेक के चक्र लागू कइल गइल रहे, जेकर चलते ई योजना से ढेर सेवा के समय भी दे सकत रहे।

 डाइमेंशन: 0.9 × 0.75 × 0.85 मीटर
 पावर: 50 W सोलर पैनल से
 जात्रा के चाल: 1 सेमी/से.
 मिशन के समय (प्लान): ≤14 दिन (एक चांद्र दिन)

पेलोड

2019 के क्रैश लैंडिंग 
प्रज्ञान रोवर के लेके चहुँपे वाला विक्रम लैंडर 7 सितंबर 2019 के चंद्रयान-2 ऑर्बिटर से अलग हो गइल आ चंद्रमा पर लगभग 1:50 AM बजे शुरुआती उतराई के मिशन पैरामीटर के भीतर मानल गइल, प्लान के मुताबिक महत्वपूर्ण ब्रेकिंग प्रक्रिया के पूरा कइल गइल। उतराई आ सॉफ्ट-लैंडिंग विक्रम पर ऑन-बोर्ड कंप्यूटर सभ द्वारा करे के रहे, मिशन कंट्रोल के ठीक से एडजस्ट ना कर पावल आ एह तरीका से विक्रम लैंडर चंद्रमा के सतह पर टक्कर भा क्रैश के रूप में उतरल।

लैंडर के ट्रैजेक्टरी सतह से लगभग 2.1 किलोमीटर (1.3 मील; 6,900 फीट) ऊपरें बिचलित होखे लागल रहे। इसरो के लाइव-स्ट्रीम के दौरान अंतिम टेलीमेट्री रीडिंग से पता चले ला कि विक्रम के अंतिम वर्टिकल वेग सतह से 330 मीटर ऊपर से स्थिति में 58 मीटर/सेकंड (210 किमी/घंटा) रहल जे एमआईटी टेक्नोलॉजी रिव्यू के अनुसार "चंद्रमा पर उतरे खातिर बहुते तेज रहल। दुर्घटना के बतावे वाली सुरुआती रिपोर्ट सभ में, इसरो के अध्यक्ष के. सिवन द्वारा पुष्टि कइल गइल, ई बतावल गइल कि लैंडर के लोकेशन मिल गइल बा, आ "ई जरूरे एगो हार्ड लैंडिंग रहल होखी"। चंद्र टोही ऑर्बिटर दुर्घटना स्थल के तस्वीर लिहलस, जवना में देखल गइल कि लैंडर आ लैंडर के भीतर रखल प्रज्ञान रोवर एह टक्कर से नष्ट हो गइल रहलें, जवना के चलते टक्कर के साइट पर कई किलोमीटर तक मलबा फइल गइल।

संदर्भ 

चंद्रमा पर जाए वाला मिशन
इसरो